## El Circuit Ricardo Tormo programa nombroses activitats d’oci per als assistents a la Sprint Cup del GT World Challenge powered by AWS

*** El diumenge se celebrarà un espectacle de futbol amb cotxes, que unirà dos mons tan distints com el motor i el futbol en una proposta sorprenent i divertida per a tots els públics**

El Circuit Ricardo Tormo acull este cap de setmana ‘ROOW’, un programa amb nombroses activitats d’oci per als assistents a la Sprint Cup del GT World Challenge powered by AWS. Es tracta d’un esdeveniment que arriba a València juntament amb la gran final de la Sprint Cup del GT World Challenge powered by AWS.

ROOW ha sigut dissenyat i posat en marxa pensant en els amants de l’automobilisme, barreja competició amb exposicions de cotxes personalitzats, exhibicions, carreres de creadors de contingut del món del motor, música en directe i fins i tot un torneig de futbol en el qual els jugadors van amb cotxe.

El Circuit Ricardo Tormo es prepara per a acollir una programació especial pensada per a tots els públics, gràcies a la col·laboració amb ‘ROOW’. Durant el dissabte i el diumenge, els assistents podran gaudir d’una gran varietat d’activitats fora de pista, combinant esport, música, gastronomia i entreteniment familiar.

El dissabte al matí arrancarà amb una rodada de fórmules en el circuit rèplica, una activitat que permetrà als aficionats experimentar la sensació de pilotar un monoplaça en un entorn controlat i segur. Ja a la vesprada, l’ambient s’omplirà de música amb l’esperat concert del cantant alacantí Kidd Keo, qui posarà ritme a l’esdeveniment amb una actuació en directe.

El diumenge al matí arribarà un dels moments més originals del cap de setmana: un espectacle de futbol amb cotxes, que unirà dos mons tan distints com el motor i el futbol en una proposta sorprenent i divertida per a tots els públics.

Diferents creadors de contingut relacionats amb el món del motor seran protagonistes durant el cap de setmana. Participaran en competicions de kàrting i de fórmules, saludaran els aficionats i compartiran les seues experiències en les xarxes.

A més, durant tot el cap de setmana, el recinte comptarà amb diferents zones de restauració, una àmplia oferta d’activitats infantils, botigues de marxandatge i, fins i tot, una barberia, i amb això es convertirà el Circuit en un espai per a gaudir en família més enllà de la competició.

Un dels grans atractius per als assistents serà la possibilitat d’accedir als boxs durant el *pit walk*, tant el dissabte com el diumenge. Esta experiència exclusiva permetrà viure de prop l’ambient esportiu, conéixer com treballen els equips i disfrutar del circuit en plena activitat.

Les cerimònies de podi de cada una de les carreres es duran a terme en l’escenari principal situat al costat de l’accés al Circuit i a la vista de tot el públic. Les entrades estan a la venda en la web oficial del Circuit Ricardo Tormo.

Fecha: 18/09/2025